open-index/open-wikipedia-markdown huggingface dataset:
Ole Devegge

**Ole Devegge** (født 20. oktober 1772 i Christiania, død 16. januar 1847 i København) var en norsk-dansk numismatiker.

Han var sønn av sorenskriver i Aker, Asker og Bærum, Sivert Devegge og Karen Sophie født Riis, reiste fra Christiania i 1789, tok Anden Eksamen i 1790 med toppkarakterer, ble i 1803 underbibliotekar og 1836 bibliotekar ved det Classenske Bibliotek i København. I 1832 ble han sammen med C.J. Thomsen inspektør ved Det Kgl. Mønt- og Medaillekabinet på Rosenborg slott, hvor Brøndsted var blitt direktør etter Christian Ramus' død samme år.

Mens denne samlingen tidligere hadde vært så godt som utilgjengelig, ikke bare for publikum, men også for numismatikere, ble den nå gjort offentlig tilgjengelig for alle, lokalet utvidet og antall embedsmenn øket med de to nevnte inspektører. Devegge, som i 1839 var blitt kanselliråd, døde ugift i København 1847. Werlauff omtaler hans mange kunnskaper i litteraturhistorie, kunsthistorie og numismatikk, hans iver og meddelsomhet, men hans kunnskaper gikk for en del i graven med ham; han har kun utgitt og medvirket ved utgivelsen av noen myntkataloger.

Devegge var selv en ivrig myntsamler og testamenterte til Møntkabinettet i København av sin betydelige private myntsamling alt, som kabinettet manglet, og deretter til det myntsamlingen i Thorvaldsens Museum manglet av antikke mynter. Myntkabinettet tok ut i henhold til hans testamentariske bestemmelse omkring 6800 stykker, deriblant noe over 1000 medaljer, Thorvaldsens Museum tok over 800 antikke mynter. Til sitt fødelands universitets samling ville han derimot, tross Werlauffs oppfordringer, intet testamentere, idet han var antinorsk, kun hadde begrenset kontakt med sine landsmenn og kun liten aktelse for deres vitenskapelige bestrebelser. Det var hans ønske, at det skulle skrives og utgis en fullstendig fortegnelse over hans samlingen. Men til tross for at Werlauff sier, at samlingene var i ypperlig orden, ble katalogen først helt ferdig i 1867, over 20 år etter hans død, og som følge av det ble boet hans først avsluttet 25 år etter hans død, i slutten av 1871.

## Litteratur
* Jørgen Steen Jensen, *Den kongelige Mønt- og Medaillesamling, 1781-1981*, Nationalmuseet, 1981. ISBN 87-480-0290-9.
* Michael Märcher: *"hvad endnu er skeet er mere for Publikum end for Videnskaben" – Det Kongelige Mynt- og Medaille-Cabinet 1832-42*, Nordisk Numismatisk Årsskrift 2003-05, 2008, 167-227.
Ekserserhuset på Engen

**Ekserserhuset på Engen** var en bygning i Bergen, oppført omkring 1820, tilknyttet eksersersplassen på samme sted. Opprinnelig var det et militært øvingslokale. Eksersershuset, eller Exersérhuset, slik det ble skrevet den gang, hadde opprinnelig adresse Teatergaten 31, og fra 1993 Engen 46b. Det blir ansett som Bergens første kulturhus.

## Bygningen
Eksersershuset var en trebygning med grunnflate på hele 460 m². Det var 31 meter langt, 15,7 meter bredt og 11,5 meter høyt. Hanebjelkene var 15 meter lange, og støtte for halvvalmtaket var fordelt utover veggene. Dermed var det mulig å ha et stort åpent rom midt i bygget, uten støttebjelker. Opprinnelig hadde bygget vinduer på sidene, men disse ble erstattet med takvinduer i 1874, og da det ble revet; bølgeblikk. Høsten 1861 ble det lagt tregulv. Inntil dette hadde det vært hardstampet jordgulv i bygningen.

## Bruken av Eksersershuset
Borgervæpningen i Bergen  hadde Eksersersplassen og Eksersershuset som arena fram til de flyttet utendørsaktiviteten til Årstad i 1927. En rekke foreninger, blant andre Bergens Arbeiderforening i 1850, kunne avholde sine møter her, og lokalet hadde plass til omtrent tusen mennesker. Fra 1860 til 1863 hadde byens første turnforening trenings- og oppvisningslokale her, og senere kom andre idrettsforeninger til. I 1873 ble det avholdt et minnemøte over Leiv Eriksson her, og mens Bjørnstjerne Bjørnson var hovedtaler, underholdt Ole Bull og Edvard Grieg for første og siste gang sammen. I 1886 ble Høstutstillingen holdt i lokalet. Det Dramatiske Selskab kjøpte Ekserserhuset på tvangsauksjon i 1909, og siden ble det kulisselager for Den Nasjonale Scene i mange år.

## Eksersershusets skjebne
En tomtespekulant kjøpte opp eiendommene i området på åtti og nittitallet, og lot bygningene forfalle. Til tross for de antikvariske myndighetenes skepsis og verningen av selve byggverket, vedtok bystyret i år 2000 å demontere det. Ekserserhuset ble fjernet året etter mot løfter fra huseier om å bekoste gjenreising i samme område. Kvartalet er i dag revet, tomten solgt, og det foreligger planer om nybygg. Materialene fra Eksersershuset ligger fortsatt nedpakket i en rubbhall på Askøy, og er i dårlig forfatning.  Det finnes mange gode ideer om gjenreising, blant annet ved Nordhordlandsbrua, Tellevik fort, Gamle Bergen og Koengen.

Konflikten rundt rivingen og gjenoppføringen ble en strid som ennå ikke er avsluttet.

## Kilder
* Bergen Byleksikon, Kunnskapsforlaget 1994 om Exercérhuset på Engen, og Borgervæpningen.

## Eksterne lenker
* BT om konflikten rundt riving og gjenreising.
Kongsbergregionen

**Kongsbergregionen** interkommunale politiske råd er et samarbeids- og interesseorgan for de åtte samarbeidende kommunene Hjartdal, Tinn og Notodden i østre Telemark og Nore og Uvdal, Rollag, Sigdal, Flesberg og Kongsberg i Buskerud.

Kongsbergregionen ble stiftet 8. februar 2005 som et interkommunalt samarbeidsorgan i henhold til kommunelovens § 27. 

Det øverste organet i samarbeidet er representantskapet. Dette er de åtte kommunenes formannskap. 
Styret for samarbeidet omtales som Regionrådet - og består av de 8 ordførerne. Styreledervervet går på rundgang mellom de deltagende kommuners ordførere, og vedkommende som innehar dette verv omtales som Regionrådsleder.

Kongsbergregionen har et fast sekretariat, som holder til i Kongsberg. Det daglige arbeidet ledes av en sekretariatsleder, som har tittel «Daglig leder» og også «Regional koordinator».

## Eksterne lenker
*  - www.kongsbergregionen.no
* Kongsbergregionen på Facebook
* Kongsbergregionen på Twitter
Ganelius

***Ganelius*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Det er kjent fire arter som lever på Madagaskar.

## Utseende
Små til middelsstore (16-20 millimeter), jevnbrede, nokså kraftige, blankt svarte hjortebiller. Kjevene er litt forstørrede hos hannen, kort sigdformede med en kraftig tann på innersiden. Pronotum er firkantet sett ovenfra, mye bredere enn langt, knapt merkbart punktert. Dekkvingene har dype punktstriper.

## Utbredelse
Slekten er utbredt på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Figulini]]* Bumeister, 1847
******* Slekten *Ganelius* Benesh, 1955
******** *[[Ganelius gnamptus]]* Paulsen, 2017
******** *[[Ganelius madagascariensis]]* (Laporte de Castelnau, 1840)
******** *[[Ganelius oberndorferi]]* (Nonfried, 1892)
******** *[[Ganelius zombi]]* Paulsen, 2017

## Referanser


## Eksterne lenker
* 
* Bildegalleri
Filosofiåret 1576

**Filosofiåret 1576** er en oversikt over hendelser, utgivelser og personer med tilknytning til filosofi i 1576.

## Hendelser

## Publikasjoner

## Fødsler
*27. mai – Caspar Schoppe, tysk filolog og publisist innen motreformasjonen – mest kjent for boken hans *Grammatica philosophica* (Milan, 1628) (død 1649)
*William Ames (Latin: Guilielmus Amesius), engelsk teolog og filosof (død 1633)
*Giulio Cesare la Galla, italiensk filosof, professor i filosofi (død 1624)

## Dødsfall

*21. september – Girolamo Cardano, matematiker, fysiker, astrolog og gambler i renessansens Italia som også skrev om tema som medisin, filosofi, religion og musikk (født 1501)
*Bernardino Tomitano, italiensk lege, forfatter og filosof (født 1517)
*Marius Nizolius, italiensk humanist og filosof (født 1498)

## Bildegalleri

Cardano.jpg|Girolamo Cardano(1501–1576)
Moneta_lilio_moltopiccola.JPG|Aloysius Lilius(ca. 1510–ca. 1576)
William Ames.jpg|William Ames(1576–1633)


## Referanser
Finn Synnøvsøn Koren

**Finn Synnøvsøn Koren** (født 13. september 1918 i Kristiansund, død 30. april 1991 i Oslo) var en norsk diplomat.

Etter examen artium fra Hegdehaugen videregående skole 1936 ble han cand.jur. 1941, etter å ha reist meget, blant annet på skipet «Thalatta» gjennom Suez til Rangoon. Han startet i Utenriksdepartementet i oktober 1945. 

Etter at Norge anerkjente det nye Folkerepublikken Kina i januar 1950, reiste Koren til Shanghai i mai samme år. Han hadde i starten ingen formell diplomatstatus. Han ble forflyttet til Pekinglegasjonen, men ikke før i 1954 ble det opprettet formelle diplomatiske forbindelser etter at Norges nye chargé d’affaires Nicolai Geelmuyden hadde akseptert kinesernes plutselige anmodning. 

Etter åtte år i Kina var han stasjonssjef i Glasgow, Chicago og San Francisco. Fra 1974 var han sendemann (sjef) ved Norges ambassade i Bangkok med sideakkreditering til Manila. Fra 1981 til 1989 var han ambassadør ved Norges ambassade i Singapore.

## Familie
Finn Synnøvsøn Koren tilhørte slekten Koren. Han var sønn av Bjarne Koren (1885–1980)  og Synnøve Lind (1897–1918). Han var gift med Synnøve (Tutta) Onstad (1921–1998).

## Referanser
Kjell Rasmussen

**Kjell Rasmussen** (født 5. oktober 1927 i Trondheim, død 14. juni 2023 i Asker) var en norsk diplomat og ambassadør.

Rasmussen tok examen artium i 1947 og magistergraden (mag.art.) i statsvitenskap i 1954. 
Han ble deretter ansatt i Utenriksdepartementet og var stasjonert ved norske utenriksstasjoner  i Brussel, London og Moskva. Fra 1977 til 1981 var han protokollsjef i Utenriksdepartementet. 

I 1981 ble han ambassadør til Hellas, fra 1984 med sideakkreditering til Tripoli. Han ble sterkt engasjert som følge av Germa Lionel-saken fra året før der libyerne hadde holdt båt og mannskap fengslet i 67 døgn og ble beskyldt for å være britiske spioner. En av mannskapet ble slått ihjel under avhør, flere andre ble torturert og grovt mishandlet. Rasmussen ledet forhandlingene med libyerne om erstatning til rederi og mannskap med den libyske minister dr. Ali A. Treiki. Etter noen uker utbetalte libyerne 500 000 dollar eller vel 4.1 millioner kroner i oppreisning, men uten å innrømme noe statlig ansvar. 

I 1988 ledet han UDs beredskapsgruppe. Da Pave Johannes Paul II kom på besøk til Norge i 1989 var Rasmussen fungerende protokollsjef og ønsket Paven velkommen. 

Han var Norges ambassadør til Finland 1990-1994. Han pensjonerte seg i 1994. 

Rasmussen var kommandør av St. Olavs Orden (1991).

## Referanser
Simon av Utrecht

**Simon av Utrecht**, også kalt *Simon von Utrecht* eller *Simon van Utrecht* (født på 1300-tallet i Nederlandene,  død 14. oktober 1437 i Hamburg), var en sjøkaptein for Hansaforbundet med base i Hamburg. Han var sannsynligvis født i Flandern, med familie fra Utrecht, men emigrerte til Hamburg, hvor han fikk borgerrettigheter i 1400.

Han er særlig kjent for å ha slått Klaus Störtebeker og vitaliebrødrene ved Helgoland 22. april 1401. Han fortsatte å lede de hanseatiske kampene mot kaprere utover på 1400-tallet, og inntok de frisiske kapernes hovedsete i Emden i 1433.

Han ble valgt inn i byrådet i 1425 og utnevnt til æresborgermester av Hamburg i 1433 etter å ha slått de frisiske kaprerne.

## Referanser


## Eksterne lenker
*
Finn Koren

:*Om diplomaten, se [[Finn Synnøvsøn Koren]] (1918–1991). Om musikeren, se [[Finn Coren]].

*'Finn Koren*' (født [[23. mai]] [[1875]] i [[Kristiania]], død [[2. februar]] [[1966]]) var en norsk diplomat.

==Liv og virke==
===Bakgrunn===
:*Se også Koren for mer om farsslekta.

Han var sønn av overlege August Laurentius Koren (1833–1929) og Johanne Cathrine Brinch. Riksarkivar Kristian Brinch Koren (1863–1938) var hans bror.  I 1904 giftet han seg med Gulborg (Gulla) Bing (1875–1946).

Etter examen artium fra Kristiania katedralskole 1893 og cand.jur. begynte han i utenrikstjenesten.

### Diplomatiet
Han ble i 1899 sekretær ved konsulatet i Leith utenfor Edinburgh, dernest ved generalkonsulatet i London 1900–1901.  Etter et par år i utenriksavdelingen av Indredepartementet kunne han i 1904 reise til Kobe i Japan og virke ett år som sekretær, før han atter returnerte til Kristiania, for å være byråsjef i tre år.  Så var han legasjonssekretær i Sankt Petersburg 1909, visekonsul i Rotterdam 1910, generalkonsul i Hamburg 1910 og i Montréal i 1911. Neste stopp var Melbourne 1916 til 1921. 

Så bar det til legasjonen i Lisboa i 1921, først som chargé d'affaires, fra 1931 til 1935 som sendemann. Derpå var han sendemann ved legasjonen i Tokyo fra 1935 til 1940, med sideakkreditering til Bangkok. Han avsluttet som sendemann ved legasjonen i Brussel 1939–1943 og i Bern-legasjonen 1940–1945. 

Han var minister i Bern mens Norge var okkupert og rapporterte sommeren 1942 til regjeringen i London om et pågående massemord på jøder i Tyskland og okkuperte områder.

Han fikk en rekke ordener, også den norske St. Olavs Orden. Ifølge Tim Greve skjenket Koren betydelige samlinger til Kunstindustrimuseet i Oslo, Etnografisk museum og Myntkabinettet (i dag Kulturhistorisk museum).

Han var ivrig samler av japanske saker og antikke møbler fra Europa.

## Referanser
Hommafossen kraftverk

**Hommafossen kraftverk** er et vannkraftverk ved Heskestad i Lund kommune i Rogaland.

Det er et elvekraftverk som utnytter et fall på 150 meter fra et tjern til Heskestadvannet.

Installert effekt er 950 kW. Årsproduksjon er 3 GWh.

Det er utviklet ny boreteknologi som ble tatt i bruk for vannveien til kraftverket.

## Referanser


## Eksterne lenker
* 
* NVE vannkraftdatabase
Hovedstadsuniversitetet for økonomi og handel

**Hovedstadsuniversitetet for økonomi og handel** () er et universitet i Beijing. Det har sitt hovedcampus i Hongmiao i bysistriktet Chaoyang. Et nyere campus er blitt oppbygd i hovedstadens vestlige forsteder. 

Universitetet ble etablert i 1956.

## Eksterne lenker
*
Den norske sjømannskirken (Costa del Sol)

**Den Norske Sjømannskirken** på Costa del Sol i Spania er lokalisert i Calahonda, Andalucía og står på en historisk grunn som heter El Campanario. El Campanario er den eldste bygningen i Calahonda og er trolig grunnlagt på 1500-tallet. El Campanario betyr klokketårnet, og på 1500-tallet var det forsvarlig å varsle fra klokketårn til klokketårn når fiender kom sjøveien for å innta landet.

## Historie
Trolig har stedet vært et fransiskanerkloster, kloster, «hacianda», festning til forsvar mot maurere. Det var Guardia Civils hovedkvarter under Franco-regimet.

I dag er El Campanario eid av Sjømannskirken og Diakonhjemmet. Sjømannskirken er et møtested for nordmenn og andre nasjonaliteter for sosialt samvær og mange aktiviteter, konserter, konferanser, kurs, gjestehus, norsk og internasjonalt kjøkken.
Herfra drives også diakontjenester som sykehusbesøk, fengselsbesøk, hjemmebesøk, prestetjenester, bryllup,
konfirmasjon og lignende.

Gudstjenester skjer hver søndag og tidebønner, hver dag.

## Eksterne lenker
* 
*
Taktikk (sjakk)

**Taktikk** brukes i sjakk om en tvungen trekksekvens som gir en selv en fordel. Fordelen kan være at man vinner materiell, sette motstanderen sjakk matt eller oppnår remis i en ellers tapt stilling. Å avverge motstanderens taktiske muligheter er like viktig som å utnytte egne taktiske muligheter.

## Ulike nivåer av taktikk
Taktikk kan grovt sett deles inn i fem nivåer etter gjennomsnittlig kompleksitet. Den enkleste formen for taktikk er *en prise*, dvs. brikker som kan slås uten at motstanderen kan slå tilbake; brikken «henger». Det andre nivået er telling. Det oppstår når flere brikker er involvert i en slagsekvens på samme felt. Spillerne må da med utgangspunkt i brikkenes relative verdi avgjøre om det er fornuftig å spille slagsekvensen.

Det tredje nivået av taktikk er de enkle taktiske motivene. De enkle taktiske motiv bygger på en bestemt idé, f.eks. fanget brikke, dobbeltangrep (gaffel), binding og spidding (røntgenangrep).

Det fjerde nivået av taktikk oppstår når flere av de grunnleggende taktiske motivene kombineres i en trekksekvens. Det oppstår da en kombinasjon. Det femte nivået av taktikk oppstår når kombinasjonen i tillegg inneholder et offer.

## Referanser


## Litteratur
*
Strategi (sjakk)

**Strategi** brukes i sjakk om evaluering av posisjoner og om å sette mål og langsiktige planer for spillet. Spillerne forsøker å unngå svakheter i egen stilling samtidig som de forsøker å påføre motstanderen svakheter for deretter å utnytte disse. 

## Midlertidige og permanente fordeler og svakheter
Det skilles gjerne mellom midlertidige og permanente fordeler/svakheter i stillingene. Permanente fordeler/svakheter omfatter materiell fordel, dårlig kongestilling, fribønder, svake bønder, sterke og svake felt, bondeøyer, sterkt bondesentrum, kontroll over diagonaler, kontroll over linjer, løperparet og kontroll over en rad. Midlertidige fordeler/svakheter omfatter dårlig plasserte offiserer, offiserer som er lite koordinerte, forsprang i utvikling, sentralisering og rom.

For å finne en god plan bør der midlertidige og permanente fordelene/svakhetene i stillingen analyseres. Noen nyttige spørsmål kan være:
:1. Hvordan er den materielle balansen?
:2. Er det noen direkte trusler?
:3. Hvordan er kongesikkerheten til begge kongene?
:4. Bondestruktur:
::a) Hvilke linjer og diagonaler er åpne?
::b) Finnes det noen sterke felt?
::c) Hvem kontrollerer sentrum?
::d) Hvem kontrollerer mest rom og hvor er romfordelen?
:5. Hvilke brikker er aktive og hvilke brikker er passive?

## Referanser


## Litteratur
*
Filosofiåret 1544

**Filosofiåret 1544** er en oversikt over hendelser, utgivelser og personer med tilknytning til filosofi i 1544.

## Hendelser

## Publikasjoner

## Fødsler
*24. mai – William Gilbert, engelsk lege, fysiker og naturfilosof (død 1603)
*Louis Richeôme (Ludovicus Richeomus), fransk jesuitt, kristelig humanist og forfatter (død 1625)
*Dadu Dayal, indisk Sant Mat (en slags guru), poet og filosof (død 1603)
*ca. 1544 – Giovanni Botero, italiensk prest, forfatter, diplomat og filosof (død 1617)

## Dødsfall
*15. mai – Giulio Camillo, italiensk filosof (født ca. 1480)


Fil:Gilbert.gif|William Gilbert
Fil:Giovanni Botero.jpg|Giovanni Botero
Peter Hermann

**Karl Peter Frederic Albert Hermann** (født 1967) er en amerikansk skuespiller.

## Barndom
Hermann ble født i New York, som sønn av tyske foreldre. Da han var to måneder gammel flyttet familien til Tyskland. Han bodde der frem til han var 10 år gammel, og lærte seg ikke å snakke engelsk før han flyttet tilbake til USA.

## Karriere
Hermann har spilt i en rekke TV-serier, inkludert såpeoperaen *[[Guiding Light]]* (1997–1998), dramaserien *[[Beautiful People (TV-serie fra USA)|Beautiful People]]* (2006) og krimserien *[[Angela's Eyes]]* (2006). Siden 2002 har han hatt en gjentagende gjesterolle som forsvarsadvokaten Trevor Langan i krimserien *[[Law & Order: Special Victims Unit]]*. 

Hermann har også spilt i flere TV-reklamer, inkludert antirøykereklamen «Fair Enough». I 2006 spilte han rollen som Jeremy Glick i filmen *[[United 93]]*. Hermann spilte en av hovedrollene Eric Bogosians *[[Talk Radio (skuespill)|Talk Radio]]* på Broadway i 2007. I øvrige roller var blant andre Liev Schreiber, samt Stephanie March som også er kjent fra *Law & Order: SVU*. Fra 2011 til 2012 spilte han i teaterstykket *[[War Horse (skuespill)|War Horse]]*.

Hermann hadde en gjesterolle i den første sesongen av *[[30 Rock]]* i 2007. Året etter spilte han rollen som Davis Draper i *[[Cashmere Mafia]]*. Hermann har hatt en gjentagende gjesterolle som forsvarsadvokaten Jack Boyle i krimdramaserien *[[Blue Bloods]]* siden 2012.

## Privatliv
Hermann giftet seg med skuespillerinnen Mariska Hargitay 28. august 2004 i Santa Barbara i California. De hadde møttes da han fikk rollen i *Law & Order: SVU*, der hun spilte rollen som kriminalbetjent Olivia Benson. Den 28. juni 2006 ble sønnen deres, August Miklos Friedrich Hermann, født ved keisersnitt. I april 2011 adopterte Hermann og hans kone Amaya Josephine, og var tilstede da hun ble født. I oktober samme året adopterte de Andrew Nicolas Hargitay Hermann, som hadde blitt født i midten av 2011.

## Filmografi

## Referanser


## Eksterne lenker
* 
*
Filmsite.org

**FilmSite.org** er en nettside som inneholder både filmanmeldelser og generell filmhistorie. Den ble etablert av filmkritikeren Tim Dirks i 1996, og har siden 2008 vært eid av AMC.

Filmsite.org inkluderer over 300 anmeldelser av filmer Dirks anser for å være blant tidenes beste. I tillegg inneholder den en rekke artikler med generell filmhistorie, samt kåringer av «årets film» og oppsummeringer av Oscar-utdelingene. Nettsiden er gratis og med lite reklame.

Roger Ebert, som er en filmkritiker hos *[[Chicago Sun-Times]]*, har beskrevet siden som «en uvurderlig samling av filmbeskrivelser og manus» og en «utrolig side som inneholder detaljerte beskrivelser av 300 klassiske amerikanske filmer, samt andre ting.» 

## Referanser


## Eksterne lenker
* Filmsite.org
Ungers gate (Oslo)

**Ungers gate** er en gate på Ila i bydel St. Hanshaugen i Oslo. Gaten går fra Bjerregaards gate til Fougstads gate. Den fikk sitt navn i 1901 og er oppkalt etter professor og filolog Carl Richard Unger (1817–1897). 1 er eneste gatenummer i bruk.

## Litteratur
* 

## Eksterne lenker
*
Jean-Féry Rebel

**Jean-Féry Rebel** (1666–1747) var en innovativ fransk fiolinist og barokk-komponist.

## Liv og virke
Jean-Féry Rebel ble født inn i en musikalsk familie, faren Jean Rebel, opprinnelig skomaker, var sanger ved *Chapelle-Royale* fra 1661 til 1672. Ved siden av å få opplæring av sin far var Jean-Féry Rebel elev av Jean-Baptiste Lully. Søsteren Anne-Renée Rebel (1663–1722) var en kjent sanger som ble gift med komponisten Michel-Richard Delalande. 

I 1699 ble Rebel opptatt i *[[Académie Royale|Académie royale de musique]]* og gjennomførte året etter en konsertreise i Spania. I 1705 ble han ansatt ved *[[Vingt-quatre Violons du Roy]]* («kongens 24 strykere») der han fungerte som hoffkomponist. Han ble samme år *Maître de musique* ved *Académie royale* og var tidvis direktør ved den borgerlige konsertserien *[[Concert spirituel]]*.

Ved siden av en opera, skrev Rebel flere verk for fiolin i ulike besetninger, samt balletter, chansons og annet. Hans italienskinspirerte fiolinsonater hører til de første av denne musikkformen i fransk barokkmusikk. Han skrev også sceniske «symfonier», det mest kjent er *Les éléments* (1737) som beskriver verdens skapelse. Første sats inneholder en illustrerende tonesetting av kaos.

Mange av Rebels komposisjoner er svært originale, med blant annet komplekse motrytmer og dristige harmonier som tidens publikum nok ikke var helt modent for.  I *Les caractères de la danse* kombinerer han musikk og dans, og presenterer innovativ metrikk.

Sønnen François Rebel (1701–1775) gikk i farens fotspor og ble fiolinist, komponist og medlem av *Vingt-quatre Violons du Roy*. Fra 1749 var han *Surintendant de la musique du Roy*.

## Verk
* *Recueil de douze sonates à 2 ou 3 parties* (komponert 1695, trykt i Paris 1712)
**derfra: *Tombeau de Mr. de Lully du «Recueil de douze sonates», Sonata no. 7* (1712)
* *12 Sonates à violon seul mellées de plusieurs récits pour la [[Gambe|viole]]* (Paris 1713)
* *Les éléments* (1737)
* *Les caractères de la danse* (1715)
* *Ulysse*, tragédie lyrique (1703)

## Referanser


## Litteratur
* Catherine Cessac, *Jean-Féry Rebel (1666-1747). Musicien des Éléments*, CNRS Éditions, Paris 2007, 192 s. 

## Kilder
* 
* ''Jean-Féry Rebel (1666 – 1747)'', early-music.com
* Howard Posner: ''Les Élémens. Jean-Féry Rebel'', LA Phil

## Eksterne lenker
* 
* 
* 
* ''Les Éléments'', YouTube
*
Filosofiåret 1564

**Filosofiåret 1564** er en oversikt over hendelser, utgivelser og personer med tilknytning til filosofi i 1564.

## Hendelser

## Publikasjoner
* Pedro da Fonseca, *Institutionum dialecticarum libri octo*

## Fødsler
* 15. februar – Galileo Galilei, italiensk filosof, fysiker og astronom (død 1642)

## Dødsfall
*27. mai – Jean Calvin, fransk-sveitsisk kirkereformator (født 1509)
*20. oktober – Vincenzo Maggi, italiensk filosof og forfatter (født 1498)
*Rupa Goswami, Hindu-guru, poet og filosof (født 1489)


Fil:Galileo.arp.300pix.jpg|Galileo Galilei 1564-1642
Fil:John Calvin.jpg|Jean Calvin 1509-1564
Filosofiåret 1533

**Filosofiåret 1533** er en oversikt over hendelser, utgivelser og personer med tilknytning til filosofi i 1533.

## Hendelser

## Publikasjoner
* Heinrich Cornelius Agrippa − «De Occulta Philosophia libri III» i Köln.

## Fødsler
*28. februar – Michel de Montaigne, fransk filosof og forfatter (død 1592)
*7. august – Valentin Weigel, tysk teosof og mystiker (død 1588)
*5. september  –  Jacopo Zabarella, italiensk filosof og logiker (død 1589)

## Dødsfall
*16. oktober – Giovanni Francesco Pico della Mirandola, italiensk filosof (født 1470)


Fil:Michel de Montaigne 1.jpg|Michel de Montaigne
Tapt komet

En **tapt komet** er en tidligere oppdaget periodisk komet som har forsvunnet ved dens siste registrerte perihelion. Deres baner var aldri tilstrekkelig kjent til at man kunne forutsi fremtidige fremtredener. Nå og da oppdages en «ny» komet som etter beregninger viser seg å være en «forsvunnet» komet. Et eksempel er Tempel–Swift–LINEARs komet som ble oppdaget i 1869, men som ikke kunne observeres etter 1908 på grunn av forstyrrelser fra Jupiter. I 2001 ble den gjenfunnet av LINEAR.

Tapte kometer er sammenlignbare med tapte asteroider, selv om beregninger av kometbaner varierer fordi andre krefter enn gravitasjon påvirker kometer, som f.eks. Utstråling av gass fra kometkjernen. Noen astronomer har spesialisert seg på dette området, deriblant Brian G. Marsden som forutså gjenkomsten av den tapte kometen Swift–Tuttle i 1992.

## Referanser
Filosofiåret 1592

**Filosofiåret 1592** er en oversikt over hendelser, utgivelser og personer med tilknytning til filosofi i 1592.

## Hendelser

## Publikasjoner

## Fødsler
* 22. januar – Pierre Gassendi, fransk naturforsker og filosof (død 1655)
* 28. mars – Johann Amos Comenius (Jan Amos Komensky eller John Amos Komensky), tsjekkisk pedagog, reformator og forfatter (død 1670)
* Tommaso Del Bene, italiensk filosof, teolog og forfatter (død 1673)

## Dødsfall
* 13. september – Michel de Montaigne, fransk filosof og forfatter (født 1533)


Fil:Johan amos comenius 1592-1671.jpg|Johann Amos Comenius 1592-1670
Fil:Michel de Montaigne 1.jpg|Michel de Montaigne 1533-1592
Norges ambassade i Aten

**Norges ambassade i Aten** er en norsk utenriksstasjon. Ambassaden huser den norske ambassadør i Hellas og hans stab. Den ligger i Hatziyianni Mexi 5 i Aten, i samme bygg som Finlands ambassade.

## Sendemenn og ambassadører
Diplomatiske forbindelser mellom Hellas og Norge ble etablert den 6. mai 1927. 
*1927–1935 Johannes Irgens fra Roma.
*1935–1939 Sigurd Bentzon fra Ankara
*1940–1943 Johan Georg Jacob Ræder fra Ankara
Etter den andre verdenskrig var her fra 1947 en legasjon, og fra 1952 en stasjonert sendemann:
*1952–1957 Ernst Hougen 
*1957–1959 Carl Marcus Francis Irgens
*1960–1962 Peter Martin Anker
:Ambassaden ble vedtatt nedlagt i 1962.  
Fra tidlig 1967 var her atter en utenriksstasjon, ledet av chargé d'affaires ved Per Gulowsen. Men sendemannen satt i Roma:
*1967–1974 Johan Georg Alexius Ræder fra Roma
Den første ambassadør i Aten ble utnevnt i 1974.
*1974–1975 Kåre Dæhlen	
*1975–1981 Inge Reidarssøn Rindal 
*1981–1985 Kjell Rasmussen	
*1986–1989 Tancred Ibsen jr.  	
*1990–1994 Nils Oskar Dietz  	
*1994–1996 Bjørn Barth 	
*1996–1998 Rolf Trolle Andersen	
*1998–2001 Jan Wessel Hegg  	
*2001–2006 Finn K. Fostervoll 	
*2006–2011 Sverre Stub
*2011–2015 Sjur Larsen
*2015–2019 Jørn Eugen Erling Gjelstad
*2019–2022 Frode Overland Andersen 
*2022– Lajla Brandt Jakhelln

## Referanser


## Eksterne lenker
*Ambassadens nettsted på engelsk
Kingos gate (Oslo)

**Kingos gate** er en gate på Ila i bydel Sagene i Oslo.

Gaten går fra Waldemar Thranes gate til Iladalen park. Den fikk sitt navn i 1879 og er oppkalt etter den danske biskop og salmedikter Thomas Hansen Kingo (1634–1703).

Nr. 16, 18 og 20 er Iladalen studenthus, som eies av Studentsamskipnaden i Oslo og Akershus.

## Referanser


## Litteratur
* 

## Eksterne lenker
*
Filosofiåret 1589

**Filosofiåret 1589** er en oversikt over hendelser, utgivelser og personer med tilknytning til filosofi i 1589.

## Hendelser

## Publikasjoner

## Fødsler
*9. juni – Johannes Poinsot, portugisisk teolog og filosof (død 1644)
*20. desember – Antonius Aemilius, tysk historiker og filosof (død 1660)
*Mario Cutelli, italiensk jurist og filosof (død 1654)

## Dødsfall
*15. oktober – Jacopo Zabarella, italiensk filosof og logiker (født 1533)


Fil:Antonius Aemilius.jpg|Antonius Aemilius(1589-1660)
103P/Hartley

**103P/Hartley** eller **Hartley 2** er en liten periodisk komet med en omløpstid på 6,46 år. Kometen ble oppdaget av Malcolm Hartley 15. mars 1986 ved Schmidt Telescope Unit, Siding Spring Observatory i Australia. Dens diameter er estimert til mellom 1,2 og 1,6 km.

Hartley 2 ble besøkt av *[[Deep Impact (romsonde)|Deep Impact]]*, som en del av EPOXI-oppdraget den 4. november 2010. *Deep Impact* befant seg 700 km fra Hartley 2 som en del av dets utvidede oppdrag. Den er den hittil minste kometen som er blitt besøkt, den femte som besøker av en romsonde, og den andre kometen som ble besøkt av *Deep Impact* (den første var Tempel 1 den 4. juli 2005). 

## Referanser


## Eksterne lenker
*
42P/Neujmin

**42P/Neujmin** en periodisk komet med en omløpstid på 10.71 år. Kometen ble oppdaget av den russiske astronomen Grigorij Neujmin den 2. august 1929. Kometkjernen er anslått å være 2.2 km i diameter.

Kometen kom ikke innenfor 1 AU i det 20. århundre, men vil passere 0.04 AU fra asteroiden 4 Vesta den 17. juli 2036.

Sammen med 53P/Van Biesbroeck er den et fragment av en komet som brøt opp i mars 1845.

## Referanser
Torpa Statsallmenning

**Torpa Statsallmenning** ligger i Synnfjellet i Nordre Land kommune i Innlandet fylke. Denne statsallmenningen har et areal på 51000 da. Av dette er 21000 da barskog, 20000 da lauvskog og 10000 da lavfjell og myr. I tillegg kommer den såkalte Fellesstrekningen, som er omtrent på samme størrelse. Dette området ligger i Gausdal kommune. Det har vært strid mellom Torpa og Gausdal om bruken av dette området helt siden 1470. Da var det fiskevannene striden sto om. I 1878 bestemte Gudbrandsdalkommisjonen at Torpa og Gausdal skulle ha like jakt og fiskerettigheter i denne strekningen. I tillegg har Torpingene rettigheter med hensyn til hamning og uttak av ved i Fellesstrekningen.

Området som utgjør Torpa Statsallmenning grenser i syd mot Synnfjellplatået og Skjervangfjellet, og mot Dokkfløyvatnet i øst. I nord grenser allmenningen mot Gausdal Statsallmenning, eller den såkalte Fellesstrekningen. Mot vest grenser allmenningen mot Etnedal og Nord-Aurdal.
Blant de mest markante fjelltoppene i allmenningen er Djuptjernkampen den høyeste (1325 moh) Djuptjernkampen er også grensefjell til kommunene: Nordre Land, Gausdal og Nord-Aurdal.

Statskog er grunneier, og forvalter grunneierrettighetene. Torpa Allmenningstyre styrer med bruksretten til trevirke. Torpa Fjellstyre forvalter bruksrettene til seterbruk, beite,  jakt og fiske. I Torpa er det rundt 380 bruks- eller virkesberettigede.

I tidligere tider hadde området enda større viktighet for primærnæringene, enn i dag. Da var sætringen et være, eller ikke være for bøndene. Sommerbeite i fjellet var viktig, da det var knappe ressurser i bygda. Til og med storbøndene på flatbygdene på Hedemarken, Hadeland, Gjøvik og Toten hadde buskapen på sommerbeite i Synnfjellet. Nå i 2013 foregår det fortsatt sætring i området, men i et begrenset omfang.

De vernede områdene Langsua nasjonalpark, Storlægeret landskapsvernområde, Røssjøen naturreservat og Skardberga naturreservat ligger delvis i Torpa Statsallmenning. I området vokser også den sjeldne skjeggklokka.

## Kilder
*Kåre Kompelien (2005): *Synnfjellet i våre hjerter*.ISBN 978-82-91525-13-7

## Eksterne lenker
* Torpa Fjellstyre
Nicolas Vallet

**Nicolas Vallet** (ca. 1583 – etter 1642) var en nederlandsk luttkomponist av fransk avstamming.

Vallet var hugenott og flyktet fra Frankrike til Nederland. I Amsterdam arbeidet han som selvstendig musiker, luttlærer og drev sin egen danseskole.

Hovedverket hans, *Le Secret des Muses*, inneholder komposisjoner og bearbeidelser for ti-korig renessanselutt. Samlingen kom ut i to deler i 1615 og 1616. Vallet var en av de siste som skrev musikk for dette instrumentet før barokklutten tok over. I tillegg skrev han 21 *Psalmen Davids* (1615) og i 1622 *Regia Pietas* for sangstemme og lutt.

Vallet kan ha vært blant de første som skrev ut ornamenter i lutt-tabulatur.

## Referanser


## Litteratur
* Bailes, Anne: *Nicolas Vallet (1583–1642): Pieces for 4 Lutes.* Tree Edition, Lübeck
* *Nicolas Vallet, Le Secret des Muses*, Edition: A. Souris und M. Rollin, Centre National de la Recherche Scientifique
* *Nicolas Vallet, Le Secret des Muses*, CD-hefte av Paul O'Dette

## Eksterne lenker
* 
*
Filosofiåret 1553

**Filosofiåret 1553** er en oversikt over hendelser, utgivelser og personer med tilknytning til filosofi i 1553.

## Hendelser

## Publikasjoner

## Fødsler
*ca. 1553 – Robert Balfour (Balforeus), skotsk filosof (død 1621)
## Dødsfall
*6. august – Girolamo Fracastoro,  italiensk lege, filosof og astronom (født ca. 1476-1478)
*Yi Eonjeok, (Yi Eon-jeok, Hoejae), offentlig tjenestemann og intellektuell under Joseon-dynastiet i Korea (født 1491)


Fil:Fracastoro.jpg|Girolamo Fracastoro
Filosofiåret 1567

**Filosofiåret 1567** er en oversikt over hendelser, utgivelser og personer med tilknytning til filosofi i 1567.

## Hendelser

## Publikasjoner

## Fødsler

## Dødsfall
*5. juni - Mario Nizolio, italiensk humanist og filosof (født 1488)
*1. oktober - Pietro Carnesecchi, italiensk humanistisk filosof (født 1508)
*Gómez Pereira, spansk filosof og lege (født 1500)
*etter 1566 – Charles de Bouvelles (Carolus Bovillus), fransk matematiker og filosof (født ca. 1475)


Fil:Nizolio.jpg|Mario Nizolio(1488-1567)
Fil:Pietro Carnesecchi.jpg|Pietro Carnesecchi(1508-1567)
Fil:El Greco, retrato de un médico.jpg|Gómez Pereira(1500-1567)
Norges ambassade i Kairo

**Norges ambassade i Kairo** er en norsk utenriksstasjon. Ambassaden huser den norske ambassadør i Egypt med stab. Den ligger i 8 El Gezirah Street i bydelen Zamalek i Kairo.

## Historie
Norge var fram til 1922 representert i Egypt ved en honorær generalkonsul som holdt til i Alexandria. Fra 1922 ble Norges interesser ivaretatt av den honorære generalkonsulen i Kairo, Stener Vogt. Da minister Carl Ferdinand Sandberg i 1941 måtte forlate Romania på grunn av verdenskrigen, tok han seg til Egypt der han fungerte som chargé d'affaires. En norsk legasjon ble opprettet i 1944. I 1958 ble den oppgradert til ambassade.

## Sendemenn og ambassadører til Egypt

*1941–1946 Carl Ferdinand Sandberg
*1947–1953 Carl Marcus Francis Irgens
*1953–1960 Christian Prahl Reusch
*1960–1966 Fredrik Orvin
*1966–1973 Peter Martin Anker
*1973–1979 Tancred Ibsen jr.
*1979–1984 Bjørn Inge Kristvik
*1984–1988 Aage Fredrik Bothner
*1988–1992 Knut Mørkved
*1992–1995 Per Thelin Haugestad
*1995–1999 Mette Ravn
*1999–2004 Bjørn Frode Østern
*2004–2007 Lasse Seim
*2007–2011 Thomas Hauff
*2011– 2015 Tor Wennesland
*2015–2019 Sten Arne Rosnes
*2019–2021 Lene Natasha Lind
*2021-     Hilde Klemetsdal 

## Referanser


## Eksterne lenker
* Norway in Egypt - Om ambassaden I Egypt - ambassadens nettsted
53P/Van Biesbroeck

**53P/Van Biesbroeck** en periodisk komet med en omløpstid på 12.53 år. Kometen ble oppdaget av den belgisk-amerikanske astronomen George Van Biesbroeck den 1. september 1954.

Sammen med 42P/Neujmin er den et fragment av en komet som brøt opp i mars 1845.

## Referanser
Cotesjøen

**Cotesjøen** (spansk: *Lago de Cote* eller *Lago de Cóter*; maleku: *Tioclha*) er en ovalforma kratersjø med ferskvann i distriktet Cote i kantonen Guatuso nord i Costa Rica. Den befinner seg ved foten av fjellkjeden Cordillera de Guanacaste, mellom vulkanene Tenorio og Arenal, om lag 3 kilometer nord for Arenalsjøen, på en høyde av 680 meter over havet. Cotesjøen har et areal på 1,98 km², og er landets største naturlige innsjø. Den har en gjennomsnittsdybde på 6,3 meter, og en maksdybde på 18 meter.

## Eksterne lenker
* «Cóter: Paraíso lacustre» i *Viva*
Inge Reidarssøn Rindal

**Inge Reidarssøn Rindal** (født 3. mars 1918 i Hedrum, død 17. desember 1999) var en norsk diplomat.

Etter examen artium i 1937, befalsskole for Hærens artilleri i 1938 og cand.philol. i 1946 med engelsk hovedfag, ble han sekretær i Utenriksdepartementet. 

I 1947 ble han stasjonert som visekonsul i San Francisco. Fra 1949 var han førstesekretær i Utenriksdepartementet. Fra 1951 var han legasjonssekretær ved legasjonen i Roma fra 1951. I 1956 ble han konstituert byråsjef og fra 1959 byråsjef i fast stilling. Deretter var han ambassaderåd ved Norges ambassade i Paris til 1962.

I 1962 ble han første legasjonssekretær ved legasjonen i Roma.

Fra 1964 til 1968 var han sendemann til Nairobi i Kenya, med sideakrediteringer til Kampala i Uganda, Dar-es-Salaam i Tanzania, Lusaka i Zambia og Zomba i Malawi. Fra 1969 var han protokollsjef i Utenriksdepartementet og hvalfangstkommisjonær til Den internasjonale hvalfangstkommisjonen.  I 1973 ble han generalkonsul i Antwerpen, og ambassadør til Hellas 1975-1980. Han var generalkonsul i Genova i (Italia) til 1985. 

Han var sønn av lektor Reidar Rindal (født 1885) og Esther Johanssen (født 1886).  I 1943 giftet han seg med Rigmor Jespersen (1918–2013).

Inge Reidarssøn Rindal var ridder av 1. klasse av St. Olavs Orden. 

## Referanser
Ikrimah al-Muhajir

**Ikrimah al-Muhajir** er en somalisk lederskikkelse innenfor den somaliske terroristorganisasjonen Al-Shabaab. Han skal ha planlagt flere angrep mot mål i Kenya, og er mistenkt i terrorangrepet i Nairobi i september 2013. I oktober prøvde amerikanske styrker å ta ham til fange, uten å lykkes.

al-Mujahir bodde i Norge fra 2004 til 2008, blant annet i Moelv, og har et norsk pass.

## Referanser
Are You Smarter than a 5th Grader?

***Are You Smarter than a 5th Grader?*** er et amerikansk quizshowkonsept som ble sendt for første gang den 27. februar 2007 på TV-kanalen Fox Broadcasting Company med Jeff Foxworthy som programleder.

Konseptet går ut på at en deltaker skal svare på elleve spørsmål av varierende vanskelighetsgrad fra skolepensumet for barn i første til femteklassenivå. Deltakeren har fem klassekamerater som svarer på de samme spørsmålene. Klassekameratene blir en etter en valgt ut til å komme frem for å hjelpe deltakeren med to spørsmål hver. De utvalgte klassekameratene kan ved tre anledninger hjelpe deltakeren: Deltakeren kan velge å se svaret til klassekameraten, og enten bruke det svaret eller komme med et eget svar. Deltakeren kan kopiere svaret til klassekameraten, og usett bruke dette som sitt svart. Deltakeren kan også svare galt en gang. Hvis klassekameraten har svart riktig, vil dette svaret redde deltakeren.

I løpet av de ti første spørsmålene kan deltakeren når som helst trekke seg fra konkurransen, også etter å ha hørt spørsmålet. Når et svar er avgitt er det for sent å trekke seg.  

Etter ti spørsmål er det et siste spørsmål med vanskelighetsgrad fra 5. klassepensum som må besvares uten hjelp fra klassekamerater. Deltakeren kan trekke seg etter å ha fått vite hvilket fagområde siste spørsmålet dreier seg om, men ikke etter å ha hørt spørsmålet. Ved å besvare siste spørsmål riktig, vinner deltakeren en pengepremie på en million dollar.

Alle deltakere som ikke greier å vinne førstepremien, må innrømme for publikum og TV-seere at vedkommende *er ikke smartere enn en femteklassing*.

TV-konseptet har siden 2007 blitt kringkastet i over 50 land, deriblant i alle de nordiske landene.

## I Norge
I Norge ble *Er du smartere enn en 5. klassing?* sendt for første gang på TV 2 den 9. mars 2013 med Sturla Berg-Johansen som programleder i ti program. Sesong to startet 15. november 2014.

## Resten av Norden
* I Sverige hadde *Smartare än en femteklassare* premiere på SVT 1 den 19. mars 2011. Programlederen er Lasse Kronér.
* Dansk TV3 sendte *Er du klogere end en 10-årig* første gang den 22. september 2007. Programleder er Jan Gintberg.
* I Finland sendte MTV3 *Fiksumpi kuin koululainen* første gang den 6. november 2008. Programleder er Nicke Lingell.
* Den islandske TV-kanalen SkjárEinn har sendt *Ertu skarpari en skólakrakki?* siden den 21. oktober 2007. Programleder er Gunnar Hansson.

## I andre land
* Storbritannia: *Are You Smarter than a 10 Year Old?* på Sky One.
* Tyskland: *Das weiß doch jedes Kind* på Sat.1. 
* Østerrike: *Dreizehn* på ORF 1.
* Spania: *¿Sabes más que un niño de primaria?* på Antena 3. 
* Australia: *Are You Smarter than a 5th Grader?* på Network Ten.
* New Zealand: *Are You Smarter than a 10 Year Old?* på TV2.
* Canada: *Are You Smarter Than a Canadian 5th Grader?* på Global Television Network og *La classe de 5e* på TVA.

## Referanser


## Kilder
* About.com, Gameshows: 'Are you smarter than a 5. grader?' Explained. 

## Eksterne lenker
*
Charles Fleury

**Charles Fleury, Sieur de Blancrocher** (ca. 1605 – 1652) var en fransk luttenist. 

Fleury var en av sin tids ledende luttenister. Det er ikke kjent om han skrev musikk, men i *[[Manuscrit Vaudry de Saizenay]]* finnes det en dansesats tilskrevet ham.  

Fleury døde etter et fall i en trapp og minst fire betydelige komponister skrev *[[tombeau]]x* til hans minne: luttenistene Denis Gaultier og François Dufaut, samt cembalistene Louis Couperin og Johann Jakob Froberger. Sistnevnte var øyenvitne til Blancrochers fall og skal ha holdt ham i armene da han døde.

## Tombeaux til Blancrochers ære
* Louis Couperin: *Tombeau de Monsieur Blancrocher* (i *[[Manuscrit Bauyn]]*)
* François Dufaut: *Tombeau de Monsieur Blancrocher*
* Johann Jakob Froberger:*Tombeau fait à Paris sur la mort de Monsieur Blancrocher* i c-moll
* Denis Gaultier: *Tombeau de Monsieur Blancrocher* (også kjent som *Andromède*, en allemande i A-dur fra *La Rhetorique des dieux*)

## Litteratur
* Burchmore, Bruce K.. «Charles Fleury», *Grove Music Online*, red. L. Macy, grovemusic.com

## Eksterne lenker
*
Universitetet i Teheran

**Universitetet i Teheran** er det eldste og mest prestisjefylte universitetet i Iran. Universitetet ble grunnlagt i 1934. Universitet havner vanligvis som det beste universitet i Iran innen globale rankinger. Universitet har syv campuser, inkludert 40 fakulteter, institutter og forskningssentre og har ca 33 000 studenter.

## Referanser


## Eksterne lenker
* 
*
Filosofiåret 1548

**Filosofiåret 1548** er en oversikt over hendelser, utgivelser og personer med tilknytning til filosofi i 1548.

## Hendelser

## Publikasjoner
* Étienne de La Boétie fikk publisert verket «Discours de la servitude volontaire». Paris.

## Fødsler
*5. januar – Francisco Suárez, spansk filosof og teolog (død 1617)
*8. juli – Kim Jang-saeng, neokonfucianistisk lærd, politiker, pedagog og forfatter i Koreas Joseonperiode (død 1631)
*27. november - Jacopo Mazzoni, italiensk filosof, forfatter og astronom (død 1598)
*Giordano Bruno, italiensk filosof og naturviter (død 1600)
*Jerzy Mniszech, polsk dramatiker og filosof (død 1613)
*Carlo Turco, italiensk lyriker, filosof og forfatter (død 1575)

## Dødsfall
*Agostino Steuco, italiensk filolog, antikvar og filosof (født 1497)


Fil:Suarez LOC hec.13754 (cropped).jpg|Francisco Suárez 1548-1617
Fil:Giordano Bruno Campo dei Fiori.jpg| Giordano Bruno 1548-1600
Fil:Jerzy Mniszech.jpg|Jerzy Mniszech 1548-1613
File:Korea-Portrait of Kim Jangsaeng.jpg|Kim Jang-saeng 1548-1631
Arkeologiåret 1548

**Arkeologiåret 1548** er en oversikt over blant annet utgravninger, fødte og avdøde personer med tilknytning til arkeologi i 1548.

## Utforskninger
## Utgravninger
## Funn
## Publiseringer
## Andre hendelser

## Fødsler

## Dødsfall
*Agostino Steuco, italiensk filolog, antikvar og filosof (født 1497)
Filosofiåret 1538

**Filosofiåret 1538** er en oversikt over hendelser, utgivelser og personer med tilknytning til filosofi i 1538.

## Hendelser

## Publikasjoner

## Fødsler

## Dødsfall
*Giovanni Filoteo Achillini, italiensk filosof og antikvar (født 1466)
*1538 eller 1545 – Agostino Nifo (*Augustini Niphi*, *Niphas*, *Agustinus Niphus*, *Augustinus Niphus*), italiensk filosof og kommentarer (født ca. 1473)


Fil:Giovanni Filoteo Achillini, by Marcantonio Raimondi, 1510.jpg|Giovanni Filoteo Achillini
Oslo Horse Show 2013

**[[Oslo Horse Show]] 2013** ble arrangert i Telenor Arena fra torsdag 10. til søndag 13. oktober 2013. Det var et stevne i sprangridning med både internasjonale klasser, amatørklasser og ponniklasser. I tillegg hadde Den spanske rideskolen oppvisning fredag, lørdag og søndag.

## Program
### Torsdag
* Kl 0800 01C CSI2 1,30m
* Kl 1010 02C CSI2 1,40m
* Kl 1200 01P Ponni Kat. 1
* Kl 1300 01P Ponni kat. 2
* Kl 1350 O1A CSIAm-A 1,25m
* Kl 1550 01 CSI5-W 1,40m

### Fredag
* Kl 0800 03P Ponni kat. 2
* Kl 0835 04P Ponni kat. 1
* Kl 0930 02A CSIAm-A 1,25m
* Kl 1115 03C CSI2 1,30m
* Kl 1310 04C CSI2 1,40m
* Kl 1445 02 CSI5-W 1,40m
* Kl 1645 03 CSI5-W 1,50m
* Kl 1900 Oppvisning med Den spanske rideskolen

### Lørdag
* Kl 0800 03A CSIAm-A 1,25m
* Kl 1000 05C CSI2 1,45M
* Kl 1125 04 CSI5-W 1,45m
* Kl 1400 05 Rikstoto Grand Prix 1,50/1,60m
* Kl 1630 Den spanske rideskolen
* Kl 1940 05P Ponni kat. 2
* Kl 2020 06P Ponni kat. 1
* Kl 2130 06 Knock out comp 1,30m
* Kl 2240 07 Puissance

### Søndag
* Kl 0800 06C CSI2 1,30m
* Kl 1030 08 CSI5-W 1,45m
* Kl 1230 09 FEI World Cup 1,60m
* Kl 1530 Den spanske rideskolen

## Resultater
### Torsdag
**Klasse 01C 1,30 meter**
2 omganger ingen omhopping

**Klasse 02C 1,40 meter**
2 omganger ingen omhopping

**Klasse P01 1,15 meter**
Ponni kategori 1 Syle jumping comp.

**Klasse P02 1,05 meter**

**Klasse 01A Amatør**
2 omganger ingen omhoppning

**Klasse 01**
Internasjona klasse 2 omganger ingen omhopping

### Fredag
**Klasse 03P**
Ponni kategori 2 1,05m 1 omgang på tid.

**Klasse 04P**
Ponni kategori 1 1,15m 1 omgang på tid

**Klasse 02A**
CSIAm-A 1,25m 1 omgang med tid.

**Klasse 03C CSI2** 1,30m 
1 omgang på tid

**Klasse 04C CSI2** 1,40m  1 omgang på tid

**Klasse 02 CSI5-W** 1,40m 1 omgang på tid

**Klasse 03 CSI5-W** 1,50m 1 omgang på tid

### Lørdag
**Klasse 03A CSIAm-A** 1,25m 2 omganger

**Klasse 05C CSI2 Finale**1,45m med omhopping

**Klasse 04 CSI5-W** 1 omgang på tid

**Klasse 05 Rikstoto Grand Prix** 
1 omgang med omhopping 1,50/1,60m

**05P Ponni kategori 2**1,15m 2 omganger

**Klasse 06P Ponni kategori 1** 1,25m 2 omganger

**Klasse 06 Knock out**

**Klasse 07 Puissance (Høydehopping)**

### Søndag

## Eksterne lenker
*
Arne Smedal

**Arne Smedal** (født 1. august 1947) er en norsk ingeniør og forretningsmann.

Smedal ble utdannet som skipsingeniør fra NTH i 1973. Han har tidligere vært direktør på Pusnes i Arendal. Og han har alene eller sammen med andre startet en rekke selskaper. Mange av disse sammen med Kåre Syvertsen.

* Marine Consulting Group (MCG)
* Advanced Production and Loading (APL)
* Navis ASA
* Sevan Marine
* Cefront Technology

I 2010 fikk Arne Smedal Norges tekniske vitenskapsakademis ærespris sammen med Kåre Syvertsen.

Han er pr 2013 daglig leder i sitt nyopprettede firma Cefront Technology.

## Eksterne lenker
* The ONS 2010 SME Innovation Award
* NTVAs Ærespris 2010
Ahmet Üzümcü

**Ahmet Üzümcü** (født 30. august 1951) er en tyrkisk karrierediplomat, siden 2010 har han vært generaldirektør for Organisasjonen for forbud mot kjemiske våpen.

Tidligere har han vært tyrkisk generalkonsul i Aleppo i Syria og tyrkisk ambassadør til Israel.

## Referanser
Liste over skip eiet av Det Stavangerske Dampskibsselskab

Liste over skip eid av Det Stavangerske Dampskibsselskab.

Lokalrutebåter, ferger og hurtigbåter ble i 1990 overført Rogaland Trafikkselskap AS som i 2003 endret navn til Stavangerske AS.

**Kystruteskip:**

*Ukomplett*

**Lokalrutebåter:**

*Ukomplett*

**Ferger:**

*Ukomplett*

**Hurtigbåter:**

*Ukomplett*

**Lasteskip:**

**ukomplett**